
	Pielikums
Liepājas valstspilsētas pašvaldības
domes 2026. gada 23. jūlija noteikumiem Nr. 38


	Projekts



Nekustamā īpašuma pirkuma līgums

[bookmark: _Hlk85545525]Līguma datums ir pēdējā elektroniskā paraksta
 laika zīmoga datums 

[bookmark: _Hlk207729377][bookmark: _Hlk212553118]Liepājas valstspilsētas pašvaldība, reģistrācijas Nr. 40900016437 (turpmāk – Pārdevējs), kuru pārstāv Liepājas Nekustamā īpašuma pārvaldes vadītājs ____, kurš rīkojas saskaņā ar Liepājas valstspilsētas pašvaldības domes 2023. gada 21. decembra nolikumu Nr. 23 "Liepājas Nekustamā īpašuma pārvaldes nolikums", Liepājas valstspilsētas pašvaldības domes 2026. gada 23. jūlija lēmumu Nr. 287/7 "Par izsoles noteikumu apstiprināšanu nekustamā īpašuma, neapbūvēta zemesgabala Talsu ielā 4, Liepājā, izsolei", no vienas puses, un
____, personas kods ___, deklarētā dzīvesvieta: ___/ juridiskās personas nosaukums, reģistrācijas Nr.____, juridiskā adrese: ___ (turpmāk – Pircējs), no otras puses, 
pamatojoties uz Liepājas valstspilsētas pašvaldības domes 2026. gada 21. maija lēmumu Nr. 191/5 “Par neapbūvēta zemesgabala Talsu ielā 4 nodošanu atsavināšanai” un 2026. gada 23. jūlija lēmumu Nr. 287/7 "Par izsoles noteikumu apstiprināšanu nekustamā īpašuma, neapbūvēta zemesgabala Talsu ielā 4, Liepājā, izsolei", 2026. gada 23. jūlija noteikumiem Nr. 38 "Nekustamā īpašuma, neapbūvēta zemesgabala Talsu ielā 4, Liepājā (kadastra Nr. 17000140332) elektroniskās izsoles noteikumi”, Liepājas valstspilsētas pašvaldības Nekustamo īpašumu jautājumu konsultatīvās komisijas 2026. gada ____ lēmumu (sēdes protokols Nr.___/2.2.20, __.§), kā arī Publiskas personas mantas atsavināšanas likumu, noslēdz šāda satura līgumu (turpmāk – Līgums):

1. Līguma priekšmets
1.1. Pārdevējs pārdod, bet Pircējs pērk Liepājas valstspilsētas pašvaldībai piederošu nekustamo īpašumu Talsu ielā 4, Liepājā, kadastra numurs 17000140332 (reģistrēts Liepājas pilsētas zemesgrāmatas nodalījumā Nr.100000949780), kas sastāv no zemes vienības, kadastra apzīmējums 17000140332, 6225 m2 platībā (turpmāk – Nekustamais īpašums).
1.2.    Pircējs apliecina, ka ir maksātspējīgs un tiesīgs iegūt īpašumā zemi.
1.3. Nekustamais īpašums reģistrēts Kurzemes rajona tiesas Liepājas pilsētas zemesgrāmatas nodalījumā Nr. 100000949780, uz Liepājas valstspilsētas pašvaldības vārda (reģistrācijas numurs 40900016437). 
[bookmark: _Hlk119315679]1.4. Pircējs ir apsekojis Nekustamo īpašumu, iepazinies ar tā stāvokli un piekrīt to pirkt tādā stāvoklī, kāds tas ir Līguma noslēgšanas dienā. Pārdevējs un Pircējs paziņo, ka, noslēdzot Līgumu, viņi labi apzinās nekustamā īpašuma vērtību un atsakās viens pret otru celt prasības par Līguma atcelšanu vai pirkuma maksas maiņu nesamērīgu zaudējumu dēļ.
1.5. Zemes vienības apgrūtinājumi: 
1.5.1. Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0084 ha;
1.5.2. Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam 0,0084 ha;                         
1.5.3. navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona 0,6225 ha;
1.5.4. ekspluatācijas aizsargjoslas teritorija gar ielu vai ceļu – sarkanā līnija 0,0084 ha.
1.6. Teritorijas izmantošanas un apbūves noteikumi: saskaņā ar spēkā esošiem lokālplānojumiem – Liepājas pilsētas lokālplānojums teritorijai starp 14. novembra bulvāri, Talsu ielu un Pulvera ielu (2%) un Lokālplānojumu, kas groza Liepājas pilsētas teritorijas plānojumu zemesgabaliem Labraga ielā 11 un Talsu ielā 4, Liepājā (98%).

2. Cena un samaksas kārtība
2.1. Nekustamā īpašuma pirkuma maksa ir ____ EUR (__________ euro).
2.2. Izsoles nodrošinājums _____ EUR tiek ieskaitīts pirkuma maksā.
2.3. Pircējs Līguma 2.1. punktā minēto pirkuma maksu samaksā Pārdevējam 100% apmērā divu mēnešu laikā no Līguma noslēgšanas dienas, ieskaitot to Pārdevēja norēķinu kontā: Liepājas Nekustamā īpašuma pārvalde, reģistrācijas kods 90002066769,                                 AS "SEB banka", kods UNLALV2X, konts LV12UNLA 0050007588848, ar atzīmi "Nekustamā īpašuma, neapbūvēta zemesgabala Talsu ielā 4, Liepājā – pirkuma maksa".
            2.4. Pirkuma maksas samaksa tiek uzskatīta par saņemtu, kad tā saņemta Pārdevēja norēķinu kontā.
            2.5. Ja visa pirkuma maksa netiek samaksāta Līguma 2.3. punktā noteiktajā termiņā, parakstot šo Līgumu, Puses vienojas, ka šis Pirkuma līgums tiks uzskatīts par atceltu nākamajā dienā pēc Līguma 2.3. punktā norādītā termiņa iestāšanās, bez papildus rakstiskas vienošanās slēgšanas.

3. Pircēja apliecinājumi, tiesības un pienākumi
3.1. Pircējs apliecina un garantē, ka nepastāv nekādi administratīvi, juridiski vai cita rakstura šķēršļi  Līguma parakstīšanai un no tā izrietošo saistību izpildei no Pircēja puses, tajā skaitā Nekustamā īpašuma tiesību reģistrācijai uz Pircēja vārda un/vai Pirkuma maksas samaksai. 
3.2. Pircējs apliecina un garantē, ka viņš ir iepazinies ar Nekustamā īpašuma tiesisko un faktisko stāvokli, kāds tas ir Līguma parakstīšanas brīdī, Nekustamā īpašuma robežām dabā. Pircējs apliecina, ka tam ir bijusi nodrošināta iespēja saņemt pilnīgu un patiesu informāciju par Nekustamo īpašumu, un Pircējs apņemas neizvirzīt pret Pārdevēju nekādas pretenzijas šajā sakarā.
3.3. Pircējs apņemas izmantot Nekustamo īpašumu atbilstoši Liepājas pilsētas pašvaldības teritorijas plānojumam un Liepājas pilsētas Apbūves noteikumiem.
3.4. Pircējs apņemas īpašuma tiesības uz nekustamo īpašumu reģistrēt Kurzemes rajona tiesas Liepājas pilsētas zemesgrāmatā viena mēneša laikā no Līguma 2.1. punktā noteiktās pirkuma maksas samaksas. Visus izdevumus, kas saistīti ar  Līguma reģistrāciju zemesgrāmatā, tai skaitā valsts nodevu un kancelejas nodevu, apmaksā Pircējs.
[bookmark: _Hlk33778153]  3.5. Pircējam ir pienākums viena mēneša laikā no pirkuma līguma parakstīšanas dienas rakstiski informēt Liepājas Centrālās administrācijas Finanšu pārvaldes Nodokļu administrēšanas daļu par tiesiskā valdījuma iegūšanu uz nekustamo īpašumu.
  3.6. Pircējs apliecina, ka viņam, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3.7. Pircējs apliecina, ka tam nav piemērotas starptautiskās vai nacionālās sankcijas, kas paredz līdzekļu un saimniecisko resursu iesaldēšanu un aizliegumu tieši vai netieši darīt pieejamus līdzekļus un saimnieciskos resursus, kā arī apliecina, ka tā rīcībā ir legālas izcelsmes naudas līdzekļi.

4. Pārdevēja apliecinājumi, tiesības un pienākumi
4.1. Pārdevējs garantē, ka ir vienīgais likumīgais Nekustamā īpašuma īpašnieks, Nekustamais īpašums nav ieķīlāts vai apgrūtināts ar citām lietu tiesībām, izņemot Līguma 1.5. punktā noteikto, un ir tiesīgs slēgt Līgumu un uzņemties tajā noteiktās saistības.
4.2. Ja Pircējs neizpilda pirkuma Līguma 3.4. punktu, Pārdevējam ir tiesības vērsties tiesā ar prasību par zemesgrāmatas ieraksta maiņu.

5. Līguma spēkā esība
Līgums stājas spēkā tā parakstīšanas dienā un ir spēkā līdz tajā noteikto Pušu saistību pilnīgai izpildei.

6. Informācija par personas datu apstrādi
6.1. Līguma izpildes laikā iegūto personas (turpmāk – datu subjektu) datu pārzinis ir Liepājas Nekustamā īpašuma pārvalde (Liepājas valstspilsētas pašvaldība) Peldu ielā 5, Liepājā, LV-3401, tālrunis 63404708, elektroniskā pasta adrese: nip@liepaja.lv.
6.2. Personas datu apstrādes mērķi – pirkuma līguma saistību izpilde. 
6.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību izpilde (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums).
6.4. Personas datu iespējamie saņēmēji ir Liepājas Nekustamā īpašuma pārvaldes atbildīgie darbinieki (līguma slēgšanas procesa organizēšana, maksājumu apstrāde), Nekustamo īpašumu jautājumu komisija (pieņem lēmumu par izsoles rezultātu apstiprināšanu), pārziņa nolīgtie apstrādātāji (lietvedības un grāmatvedības sistēmas uzturētāji).
6.5. Pirkuma līgumā ietvertie personas dati tiks glabāti pastāvīgi.
6.6. Datu subjektiem ir tiesības:
6.6.1. pieprasīt piekļūt saviem apstrādātajiem personas datiem; 
6.6.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu; 
6.6.3. iesniegt sūdzību par nelikumīgu personas datu apstrādi Datu valsts inspekcijā;
6.6.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – das@liepaja.lv.

  7. Vispārīgie noteikumi
  7.1. Visu risku par zaudējumiem, tajā skaitā trešajām personām, no Pirkuma līguma spēkā stāšanās dienas uzņemas Pircējs. 
  7.2. Nekustamā īpašuma nodošana Pircējam notiek bez īpašām formalitātēm, nekavējoties pēc pirkuma līguma noslēgšanas. Īpašuma tiesības uz Nekustamo īpašumu pāriet Pircējam tikai pēc visas pirkuma maksas samaksas.
  7.3. Jebkuri šī līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir šī Līguma neatņemama sastāvdaļa.
  7.4. Attiecības, kas nav atrunātas šajā līgumā, tiek regulētas saskaņā ar Latvijas Republikas tiesību aktiem.
  7.5. Attiecībā uz šo līgumu un tā interpretāciju tiek piemēroti Latvijas tiesību akti, un jebkurš strīds, kas rodas sakarā ar šo līgumu, ieskaitot jebkuru jautājumu attiecībā uz līguma pastāvēšanu, spēkā esamību vai izbeigšanu, tiks risināts sarunu ceļā. 
  7.6. Ja Puses nevar panākt vienošanos sarunu ceļā, Puses strīdu risinās Latvijas vispārējās jurisdikcijas tiesā pēc piekritības, ja vien Puses nav panākušas rakstveida vienošanos par citu kārtību strīda izšķiršanai.
  7.7. Šis līgums ir Pušu labprātīga vienošanās, un ne Pircējs, ne Pārdevējs nebalstās uz jebkādiem savstarpējiem iepriekš sniegtiem apgalvojumiem un solījumiem šī līguma sakarā, izņemot tos, kuri iekļauti šajā līgumā. Šo līgumu var grozīt tikai ar Pušu rakstveida vienošanos.
  7.8. Neviena no Pusēm nav atbildīga par šī līguma saistību neizpildi, ja minētā neizpilde ir pamatota ar nepārvaramas varas apstākļu iestāšanos. Pusei, kuras saistību izpildi kavējuši nepārvaramas varas apstākļi, nekavējoties jānosūta otrai Pusei par to paziņojums kopā ar pienācīgiem nepārvaramas varas apstākļu pastāvēšanas pierādījumiem, kā arī jāpieliek visas pūles, lai mazinātu nepārvaramas varas apstākļu radītās kaitīgās sekas.
  7.9. Parakstot līgumu, Puses apņemas pēc otras Puses pieprasījuma nekavējoties sagatavot, parakstīt, pieprasīt, izsniegt, iesniegt vai saņemt jebkādus dokumentus, pēc Līguma 2.3. punkta izpildes, kas var būt nepieciešami šī Līguma pienācīgai izpildei.
	  7.10. Visus paziņojumus, pieprasījumus un vēstules Līguma sakarā katrs Līdzējs nosūta pārējiem Līdzējiem pa pastu uz šajā Līgumā norādītajām adresēm ierakstītā sūtījumā vai nodod rokās pret parakstu par saņemšanu, vai nosūtot uz oficiālo e-adresi. Ja paziņojums, pieprasījums vai vēstule nosūtīta pa pastu, uzskatāms, ka Līdzējs ir saņēmis attiecīgo paziņojumu 7. (septītajā) dienā pēc tā nosūtīšanas Līgumā paredzētajā veidā. Ja kāds no Līdzējiem maina savu adresi, tai ir pienākums nekavējoties par to informēt pārējos Līdzējus.
	  7.11. Parakstot šo Līgumu, Pircējs piekrīt, ka ar mērķi nodrošināt šī Līguma noslēgšanu un izpildi, Pārdevējam ir tiesības veikt Pircēja datu (tai skaitā personas datu un personas koda, ja Pircējs ir fiziska persona) apstrādi (vākšanu, reģistrēšanu, ievadīšanu, glabāšanu, sakārtošanu, izmantošanu, nodošanu, dzēšanu u.c.), saņemt un nodot datus par Pircēju. 
[bookmark: _Hlk50562224]  7.12.  Līgums sagatavots uz _____ lapām, valsts valodā, elektroniska dokumenta veidā, parakstīts ar drošu elektronisko parakstu un satur laika zīmogu. Līguma abpusējas parakstīšanas datums ir pēdējā parakstītāja laika zīmoga laiks un datums.

Pārdevējs									Pircējs

	Liepājas valstspilsētas pašvaldība,
	_____________________,

	reģistrācijas Nr.40900016437,
	personas kods/
juridiskās personas reģ. Nr.___,

	Rožu ielā 6, Liepājā, LV-3401,
	deklarētā dzīvesvieta: ___



_____________________________                             _______________________



Šis dokuments ir parakstīts ar drošu elektronisko parakstu un satur laika zīmogu



Šis dokuments ir parakstīts ar drošu elektronisko parakstu un satur laika zīmogu
